kardosdrur/scandi-wiki huggingface dataset:
Arusha (flertydig)

Navnet Arusha kan henvise til flere artikler:
 Arusha er en by i Tanzania
 Arusha (region) – en af Tanzanias 26 region i den nordlige del af landet.
 Arusha nationalpark – en nationalpark nord for byen.
 Arusha-aftalen – en aftale om fred efter borgerkrigen i Rwanda

Eksterne kilder
Korea Exchange

Korea Exchange (KRX) er den eneste børs i Sydkorea. Børsen har hovedsæde i Busan og har et kontor for valutahandel og markedsanalyse i Seoul.

Korea Exchange blev etableret ved en fusion af Korea Stock Exchange, Korea Futures Exchange og KOSDAQ Stock Market under navnet Korea Stock & Futures Exchange Act. De forskellige børser blev så til divioner i Korea Exchange. 31. December 2007 havde Korea Exchange 1.757 noterede selskaber med en samlet markedsværdi på $ 1.100 mia, hvilket gør den til verdens 16. største.

Eksterne henvisninger 
 Korea Exchange

Virksomheder fra Sydkorea
Børser
Etableret i 1953
Busan
Bīriņu Slot

Bīriņu Slot (; i ældre kilder på ) er et slot i det historiske landskab Vidzeme i det nord-østlige Letland.

Bīriņu Slot opførtes efter et projekt af arkitekt Friedrich Wilhelm Hess i årene 1857–60 for den tyskbaltiske  Baron August von Pistohlkors. Slottet har to etager med en tre-etagers risalit i midten. Alle fire hjørner af bygningen er prydet med tårne - tre af disse tårne er små og dekorative, mens det sydvestlige tårn er større. Slottet er asymmetrisk, og passer derfor til den  nygotiske byggestil. Slottet er omgivet af en stor landskabspark, hvor  von Pistohlkors' familie-mausoleum befinder sig, selvom det er blevet udsat for hærværk i løbet af de sidste mange års sovjetiske besættelse.

Det indvendige af slottet er udført i nyrenæssance med en bred entré, balkon og en dobbelt trappe udført i eg, der byder på  træsnit. Spisesalen har et hvælvet træloft og åbner ud mod en terrasse, der går ned til søen. Der er en rigt udsmykket sal på slottets øverste sal med originale lyse brændeovnsfliser.

Slottet blev genopbygget i begyndelsen af det 20. århundrede efter et projekt af arkitekten Rudolf Heinrich Zirkwitz. Under genopbygningen blev facaden forenklet og gjort mindre udsmykket. Efter ombygningen blev slottet i 1926 omdannet til kursted for medarbejdere i trykkeindustrien. Efterfølgende, og frem til 1995, var der forskellige kursteder i paladset. I Sovjet-tiden blev slottets interiør udsmykket med malerier, der forherliger den sovjetiske ideologi.

I 1994 slottet blev udlejet, og nu er den private ejendom. Slottet, bygninger og landskabet omkring slottet er blevet rekonstrueret siden 1995. I dag er der hotel i paladset.

Kilder

Eksterne henvisninger 
Officiel hjemmeside 
Beskrivelse af og slottets historie 

Slotte i Letland
Brydeshval

Brydeshvaler er en gruppe af bardehvaler. Deres nærmere slægsskab er dårligt kendt og under udredning. Indtil for få år siden betragtede man dem som én art, Brydeshval (B. edeni), men i de senere år har der været almindelig enighed om at gruppen består af tre arter/underarter: Brydes hval (Balaenoptera brydei), Brydeshval/Edens hval (Balaenoptera edeni) og Omuras hval (Balaenoptera omurai). Som det fremgår er der ikke enighed om hvilken af de to arter B. brydei og B. edeni, der skal beholde det danske navn Brydeshval.

Brydeshvalerne findes i tropiske og tempererede have over hele jorden (ca. mellem 40 grader nord og 40 grader syd) og adskiller sig derved fra de andre arter af finhvaler, der også forekommer i polare farvande. Brydeshvalerne ligner meget sejhvaler og er næsten lige så store, men kendes fra disse bl.a. på tre længdegående kamme på oversiden af hovedet.

Brydeshvalerne har navn efter en norsk konsul i Sydafrika, der i 1908 hjalp med etableringen af den første hvalfangerstation i Durban.

Det skønnes at der kan være op til 90–100.000 Brydeshvaler i verden, med 2/3 af bestanden på den nordlige halvkugle. Der har ikke været drevet nævneværdig jagt på dem. Først i 1970-erne, efter de øvrige bestande af finhvaler var drevet i bund begyndte en betydelig fangst fra især Japan og Sovjetunionen. Brydeshval fanges stadig i dag af Japan, med en kvote på 50 dyr om året.

D. 1.9.2000 strandede en Brydeshval i Isefjorden, hvilket er første og hidtil eneste gang arten er set i danske farvande.

Kilder 

:Wikispecies:Balaenoptera edeni
www.hvaler.dk
Bryde's Whale  – American Cetacean Society

Finhvaler
Sorthovederne

Sorthovederne ( eller Schwarzenhäupter) var foreninger hovedsagelig bestående af (nord)tyske handelsfolk i de baltiske hansestæder Riga, Reval, Pernau og Dorpat, som i 1399 var opstået af det tidligere eksisterende Sankt Jørgen-broderskab. I begyndelsen var derfor Sankt Jørgen skytshelgen for denne forsamling. Senere overtog Sankt Mauritius denne rolle, hvis symbol, det sorte hoved, indgik i sorthovedernes våben. Alligevel er der ikke klart bevis for, at sidstnævnte også var navnebror til Sorthovederne, mens andre tolker dette navn som et modstykke til de "grå" eller "hvide" hoveder af de ældre medlemmer i Det Store Gilde, og andre igen som en angivelse af farven på den slidte sorte elefanthue båret under kampe i middelalderen, da sorthovederne også samledes i forsvaret af deres byer.

I dag består kun selskaberne fra Riga og Reval. På trods af samtidig etablering og samme stiftende vedtægter, kom det senere til en separat udvikling, hvilket resulterede i forskellige navne:
 Selskabet i Riga hed Sorthovedernes Kompagni ();
 Selskabet i Reval (i dag Tallinn) kaldte sig Sorthovedernes Broderskab ().
Disse navne benyttes den dag i dag.

Litteratur 
 Maria Anczykowski, Hans-Albrecht Koch, Dr. Annelore Leistikow und Hildegard Wiewelhove: Der Silberschatz der Compagnie der Schwarzen Häupter aus Riga. H. M. Hauschild, Bremen 1997. 
 Jochen Könnecke und Vladislav Rubzov: Lettland mit Stadtführer Riga. DuMont Reise-Taschenbuch. DuMont Reiseverlag, Ostfildern 2006. 
 Christina Kupffer: Der livländische Historiker und Jurist Friedrich Konrad Gadebusch (1719–1788). Geschichte als Gedächtnis im Zeitalter der Aufklärung. Dissertation, Philosophische Fakultät, Georg-August-Universität, Göttingen 2000.
 F. A. Redlich: Ein neuer Beitrag zur Geschichte des Weihnachtsbaumes. In: Niederdeutsche Zeitung für Volkskunde, Jg. 13, 1935, S. 234–239.
 F. A. Redlich: Sitte und Brauch des livländischen Kaufmanns. Plates, Riga 1935 (ursprünglich Dissertation, Göttingen 1934).
 Erik Thomson: Die Compagnie der Schwarzhäupter zu Riga und ihr Silberschatz. Schriftenreihe Nordost-Archiv, Nr. 6. Nordostdeutsches Kulturwerk, Lüneburg 1994. .
 Hellmuth Weiss: Die Schwarzenhäupter. Ihre Stellung in Reval und ihre Beziehungen zur Deutschen Hanse. Festvortrag zum 575. Jubiläum der Bruderschaft der Schwarzenhäupter aus Reval am 23. März 1974 in Hamburg.

Eksterne henvisninger 

Hanse
Tysklands historie
Rigas historie
Tallinn
Bremen
Stalking

Stalking er en systematisk og vedvarende forfølgelse eller chikane af en anden person. En person, der udøver stalking benævnes en stalker.

Stalking i Danmark vil ofte indebære en overtrædelse af straffelovens bestemmelser om freds- og ærekrænkelser, ligesom der er mulighed for at meddele stalkeren et tilhold, som strækker sig over en femårig periode. Overtræder stalkeren det meddelte tilhold, kan stalkeren straffes.

Fem grundtyper 
Dansk Stalking Center inddeler stalkere i fem grundtyper som ikke dækker alle former for stalkere.

Den afviste 
En der er blevet afvist af en anden: en partner, kæreste, date, ven, nabo, bekendt og lignende.

Den intimitetssøgende 
En person, der ønsker at etablere en intim relation med et andet menneske.

Den inkompetente 
En person der søger en partner gennem metoder der har en modsat virkning.

Den hævngerrige 
En der er blevet fornærmet ved krænkelse tidligere i sit liv af offeret

Den psykopatiske 
En der søger seksuel tilfredsstillelse og kontrol, hvis adfærd typisk består i forberedelse til overfald.

Noter 

Aggression
Psykiske sygdomme
Misbrug
Tanzanias administrative inddeling

Tanzania er administrativt inddelt i 26 regioner (swahili: mkoa), hvoraf de 21 er på fastlandet, tre på Zanzibar og to på Pemba. På næste niveau er landet inddelt i 127 distrikter (wilaya), hvoraf nogle har særskilt status som bydistrikt, som Dar es-Salaam og Mwanza, eller kommunale distrikter, som Arusha, Dodoma, Iringa, Kilimanjaro, Mbeya, Morogoro, Shinyanga, Tabora og Tanga.

De 26 regioner med deres hovedsteder:

En tredje forvaltningsniveau består af valgkredse (kata på fastlandet, shehia på Zanzibar).

Tanzania er en unionsstat dannet i 1963, bestående af Tanganyika og Zanzibar, hvor Zanzibar, inklusive øen Pemba, har en selvstændig regering og lovgivende forsamling.

Administrative inddeling
Subnationale enheder
Kaupo af Turaida

Kaupo af Turaida  (døde 21. september 1217) var lederen af det liviske folk i begyndelsen af det 13. århundrede, i hvad der nu er en del af Letland. Han kaldtes for "Kongen af Livland"; i den Livlandske krønike  kaldes han for "kvasi rex" – "som en konge".

Han var den første fremtrædende liver der blev kristeniseret. Han blev muligvis døbt omkring 1191 af en præst kaldet Theoderic. Han blev en ivrig kristen og ven af Albert af Riga, biskop af Riga, der i 1203–04 bragte ham hele vejen til Rom og præsenterede ham for Pave Innocens 3. Paven var imponeret over den konverterede hedenske høvding og gav ham en bibel. Da han vendte hjem fra rejsen, gjorde hans stamme oprør mod ham, og Kaupo var med til at erobre og ødelægge sin egen tidligere Turaida Borg i 1212. Borgen blev genopbygget to år senere som en borg i sten, der er velbevaret selv i dag.

Kaupo deltog i de nordiske korstog mod de endnu hedenske beslægtede estere og blev dræbt i Slaget på Matthæus' Dag i 1217 af tropper tilhørende den estiske leder Lembitu. Kaupo havde ikke mandlige arvinger, da hans søn Bertold var blevet dræbt 1210 i slaget ved Ümera mod esterne. Han overlod sin arv til kirken, men Lieven-familien hævdede senere, at deres kvindelige linje nedstammede fra Kaupo.

Moderne ester, letter og de få resterende liver deler ikke konsensus om Kaupos historiske rolle. Nogle betragter ham som forræder og fjendtlig agent. Andre betragter ham som en visionær leder, der ønskede sit folk, at være en del af den kristne og europæiske kultur. Begge disse bedømmelser tilknytter det 19. århundredes synspunkter vedrørende nationalitet til en middelalderlig høvding. Lettiske legender er dog entydige: Der er han opkaldt "Kaupo den forbandede, livernes svøbe, ... Kaupo der har solgt sin sjæl til de udenlandske biskopper".

Kildehenvisninger 

Personer fra Livland
Letlands historie
Liver
VVB

VVB har flere betydninger:
 Varmtvandsbeholder
 Vereinsbank Victoria Bauspar – sparekasse i München
 Vlaamse Volksbeweging – en flamsk-nationalist tænketank
Arthur Prüfer

Hermann Bernhard Arthur Prüfer (født 7. juli 1860 i Leipzig, død 3. juni 1944 i Würzburg) var en tysk musikforfatter.

Prüfer, der oprindelig var jurist, var fra 1902 ekstraordinær professor i musikvidenskab ved Leipzigs Universitet. Han var kendt ved skrifter særlig vedrørende Richard Wagner og dennes Bayreutherværk og som udgiver af gammel tysk musik.

Kilder 

 

Musikforskere fra Tyskland
Musikhistorikere fra Tyskland
Ansatte ved Leipzigs Universitet
Tyskere i 1800-tallet
Tyskere i 1900-tallet
Personer fra Leipzig
Salmonsens
Tilhold

Et tilhold, eller polititilhold, er en skriftlig advarsel fra politiet, som gives til en person, der har krænket, forulempet og/eller forfulgt, fysisk eller skriftligt, en privatperson, institution eller offentlig myndighed.

Almindeligvis skal der foretages flere krænkelser, før der gives en advarsel.

Et tilhold har gyldighed i fem år, og ved overtrædelse kan der straffes med bøde eller fængsel i op til to år.

Henvisninger 
Referencer

Kilder

Jura
Dieter Bohlen

Dieter Bohlen (født 7. februar 1954 i Berne, Niedersachsen) er en tysk sangskriver, sanger, producer, tv-personlighed m.v. Han er mest kendt for at være en del af duoen Modern Talking sammen med Thomas Anders i perioderne 1984–1987 og 1998–2003.
Han har været med til at producere musikalbums der er blevet solgt i 160 millioner eksemplarer.

Efter at Modern Talking gik hver til sit i 1987, dannede Bohlen popgruppen Blue System. Denne gruppe eksisterede indtil Modern Talkings genforening i 1998.

Dieter Bohlen har siden 2007 været én ud af tre dommere i talent showet Das Supertalent, der er den tyske version af Britain's Got Talent. Han er den eneste dommer der har deltaget fra showets begyndelse.

Bibliografi 
 Dieter Bohlen, Katja Kessler: Nichts als die Wahrheit, Heyne, Munich 2002, 
 Dieter Bohlen, Katja Kessler: Hinter den Kulissen, Blanvalet, Munich 2003, 
 Dieter Bohlen: Meine Hammer-Sprüche, Heyne, Munich 2006, 
 Dieter Bohlen: Nur die Harten kommen in den Garten! Der Weg zum Superstar, Heyne, Munich 2008, 
 Dieter Bohlen: Der Bohlenweg – Planieren statt Sanieren, Heyne 2008,

Eksterne henvisninger

Referencer 

Musikere fra Tyskland
Musikproducere fra Tyskland
Personer fra Niedersachsen
Chokoladefabrikken Freja

Chokoladefabrikken Freja var en dansk chokoladefabrik i København grundlagt 1888. Oprindeligt lå den i Colbjørnsensgade 29 på Vesterbro, og fra ca. 1896 lå fabrikken på Holger Danskes Vej 102 på Frederiksberg (telefon Central 8762 og Gothåb 116). På begge adresser er fabriksbygningerne revet ned. Freja ophørte omkring 1940 og figurerer ikke i Kraks Danmarks ældste Forretninger fra 1950. Omkring 1900 havde fabrikken en lang række  udsalg i København.

Ejerskab 
Fabrikkens ejer var i begyndelsen en P. Hansen, senere cand.pharm. Svend Olaf Folkenberg (13. juli 1878 i Haderslev – 11. marts 1938), som havde erfaring med chokolade fra et ophold som apotekerlærling i Schweiz.

Annonce 
Følgende annonce for Freja var indrykket i kvindernes blad Hvad vi vil, nr. 24, 7. årgang, 17. juni 1894:

Kilder 
 Harald Weitemeyer, V.A. Falbe-Hansen og Harald Westergaard, J.P. Trap: Kongeriget Danmark, bd. I. Indledende beskrivelse af Danmark, Kjøbenhavn og Frederiksberg, København: G.E.C. Gad 1906, s. 461. Online

Danske virksomheder etableret i 1888
Tidligere virksomheder på Frederiksberg
Tidligere virksomheder i København
Konfekturevirksomheder i Danmark
Arusha (region)

Arusha er en af Tanzanias 26 regioner. Regionhovedstaden og største by er Arusha, som ligger ved foden af Mount Meru, Tanzanias næst højeste bjerg. Ngorongoro er et naturbeskyttelsesområde i regionens vestlige dele som blev et af UNESCOs verdensarvsområder i 1979. Manyararegionen som grænser op til mod syd, var tidligere en del af Arusharegionen, men blev en selvstændig region i maj 2002. Regionen har et areal på 86.100 km², og havde i folketællingen i 2002 1.288.088 indbyggere.

Distrikter 

Regionen Arusha er inddelt i fem distrikter: Ngorogoro, Monduli, Karatu, Arumeru og Arusha.

Eksterne kilder og henvisninger 

Tanzanias regioner
Hong Kong Stock Exchange

Hong Kong Stock Exchange (HKEX) er en børs i Hongkong. Det er vurderet på markedsværdi Asien's tredjestørste børs efter Tokyo Stock Exchange og Shanghai Stock Exchange, desuden er den verdens femtestørste. Den 31. december 2010 havde Hong Kong Stock Exchange 1.413 noterede virksomheder med en samlet markedsværdi på $ 2.700 mia. Hong Kong Exchanges and Clearing er holdingselskab for børsen.

Historie 

Historien om værdipapirhandlen begyndte i 1800-tallet, hvor børsen blev etableret i 1891, tiltrods for at uformel handel med værdipapirer er kendt i Hongkong siden 1861. HKSE har gennem alle årene været den dominerende tiltrods for konkurrence fra andre børser gennem tiderne i Hongkong, det er sket gennem en række opkøb og fusioner med konkurrenter. Fra 1947 – 1969 monopoliserede HKSE børsmarkedet i Hongkong.

Kortfattet tidslinje 
Kilde: HK Ex

De 17 største noterede aktier efter børsværdi 
Kilde: Bloomberg, i mia. Hong Kong dollars, Data opdateret 20. april 2010

 PetroChina: $2.492,04
 Industrial & Commercial Bank of China: $1.810,14
 China Mobile: $1.584,90
 China Construction Bank: $1.514,72
 HSBC Holdings: $1.433,27
 Bank of China: $1.127,57
 Sinopec Corp: $957,57
 China Life Insurance: $922,64
 China Shenhua Energy Company: $636,23
 CNOOC Limited: $609,29
 Ping An Insurance Group of China: $448,11
 Bank of Communications: $439,83
 Standard Chartered Bank: $429,77
 China Merchants Bank: $366,36
 China Telecom: $309,16
 Sun Hung Kai Properties: $299,51
 Tencent Holdings: $286,53

Referencer

Eksterne henvisninger 

 Officielle hjemmeside 

Børser
Virksomheder fra Hongkong
Etableret i 1891
Finansielle servicevirksomheder fra Kina
Propaganda Due

Propaganda Due eller P2, var en frimurerloge, som fungerede under Italiens Grand Orient fra 1945 til 1976, og en pseudofrimurer- eller hemmelig loge, som fungerede illegalt fra 1976 til 1981. Igennem årene, hvor logen blev styret af Licio Gelli, var P2 involveret i adskillige italienske forbrydelser og mysterier, inklusiv kollapset af den vatikanskejede Banco Ambrosiano, mordene på journalisten Mino Pecorelli og bankmanden Roberto Calvi, og korruptionssagerne i den landsdækkende Tangentopoli-skandale. P2 kom frem i lyset via undersøgelserne af kollapset af Michele Sindonas finansielle imperium.

Referencer 

Frimureri
Etableret i 1877
Italiensk nyfascisme
Mario Monti

Mario Monti (født 19. marts 1943 i Varese, Lombardiet) er en italiensk økonom og partiløs politiker, og tidligere EU-kommissær. Han blev udpeget til at danne og lede en ny italiensk regering, efter Silvio Berlusconi gik af som premierminister i november 2011.

Baggrund 

Han blev født i Varese den 19 marts 1943. Hans mor var fra Piacenza og hans far voksede op i Varese, skønt faderen blev født i Luján i Buenos Aires provinsen, Argentina, hvor Monti familie var emigreret i det 19. århundrede og opbygget en soft-drink-og øl-produktion. Montis far forlod Italien for Argentina under Anden Verdenskrig, men vendte senere tilbage til sin familie hjemme i Varese. 

Monti er uddannet økonom fra Bocconiuniversitetet i Milano, og studerede videre ved Yale University under nobelprisvinder James Tobin. I 1971 blev han ansat som professor ved Bocconiuniversitetet, og i 1989 blev han rektor ved universitetet.

Monti er gift og har to børn.

Politisk karriere 

Fra 1995 til 2004 sad Monti som EU-kommissær, først med ansvar for det indre marked, og senere for konkurrencespørgsmålet. Monti regnes som en forkæmper for frie markeder og reduktion af de offentlige udgifter, og er blandt andet kendt for at have arbejdet med at definere europæiske og internationale antitrust-standarder. I 2001 forhindrede han fusion mellem General Electric og Honeywell, noget som var første gang Europa-kommissionen stoppede en sammenlægning mellem to amerikanske selskaber. Han har også sat en proces i gang mod Microsofts monopollignende stilling på it-marked.

Monti var den første formand for den europæiske tænketank Bruegel, medlem af den såkaldte Bilderberggruppe, og international rådgiver for Goldman Sachs og Coca-Cola Company. Han blev nomineret til senator på livstid af den italienske præsident Giorgio Napolitano den 9. november 2011.

Tildelte priser 
 Republikken Italiens fortjenstmedalje, grad af ridder, 29. november 2004
 Republikken Italiens fortjenstmedalje, grad af kommandør, 27 December 1992

Henvisninger 

Italiens premierministre
Politikere fra Italien
Økonomer fra Italien
Europa-Kommissærer fra Italien
Europa-Kommissærer 1999-2004
Thomas Hansvoll

Thomas Hansvoll (født 26. juni 1974 i Oslo) er en norsk proffbokser og guitarist. Hansvoll har bokset 32 kampe – 26 sejre, 4 tabte og 2 uafgjorte (pr. 19. august 2008). Han har titlerne WBO I/C Cruiserweight og WBA Int. Light Heavyweight. Amatør recordlisten er på 73 kampe – 65 sejre – 8 tabte

Hansvoll som er oppvokst på Bjerke/Årvoll (Groruddalen – Oslo) begyndte at bokse allerede som 10 årig(1984) i IF ørnulf. Som 14 årig debuterede han som amatørbokser i Raufoss turneringen (1988). I 1993 blev Hansvoll junior og senior Norgemester i samme sæson (i henholdsvis letsværvægt og mellemvægt). Hansvoll vandt en guldmedalje i NM i 1994 for så at debutere som professionel den 11. november 1994 mod Greg Scott Briggs i Randers.
 
Hansvoll soppede efter mødet med Damon Reed 4. oktober 2003, og er nu (2006) hovedtræner for IF Ørnulf og hjælpetræner på juniorlandsholdet. 

Hansvoll gjorde imidlertid comeback i kampen om titlen som nordisk mester i vægtklassen cruiservægt mod Johnny Jensen 14. oktober 2006. Kampen endte uafgjort. Mange eksperter ville have sagt at Hansvoll ville vinde, men dansken havde dommerene på sin side.
 
Hansvoll er også kendt for at have bokset mod den pensionerede Ole Lukkøye Klemetsen i en kamp som fandt sted den 16. juni 2001. Resultat blev KO i 2.runde.

Hansvoll boksede om WBA-VM titlen i vægtklassen letsværvægt mod Bruno Girard i Paris 23. maj 2002. Han tabte kampen, knebent på på point efter tolv runder.

Hansvoll boksede sin hidtil sidste kamp den 21. juni 2008 i Brøndby mod Juan Manuel Garay fra Argentina og vandt på point.

Eksterne henvisninger 
 
 

Boksere fra Norge
Personer fra Oslo
Guitarister fra Norge
Junior-VM i håndbold 1983 (mænd)

Juniorverdensmesterskabet i håndbold for mænd 1983 var det tredje junior-VM i håndbold for mænd, og turneringen med deltagelse af 16 hold afvikledes i Finland i perioden 3. – 12. december 1983.

Turneringen blev vunder af Sovjetunionen, som i finalen besejrede Vesttyskland med 32-17. Bronzemedaljerne gik til Danmark, som i bronzekampen vandt 31-28 over Sverige.

Resultater 

De 16 deltagende hold var inddelt i fire grupper med fire hold i hver, og i hver gruppe spillede holdene en enkeltturnering alle-mod-alle. De fire gruppevindere og fire -toere gik videre til kampene om placeringerne 1-8, mens holdene, der sluttede som nr. 3 eller 4 i hver gruppe, spillede videre i kampene om 9.- til 16.-pladsen.

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere og de fire -toere fra den indledende runde i gruppe I og II. I hver gruppe spillede holdene en enkeltturnering alle-mod-alle, og de to gruppevindere kvalificerede sig til finalen. De to toere gik videre til bronzekampen, mens treerne gik videre til placeringskamp om femtepladsen. Endelig måtte de to firere tage til takke med at spille om syvendepladsen.

De fire gruppetreere og -firere fra den indledende runde blev samlet i gruppe III og IV. I hver gruppe spillede holdene en enkeltturnering alle-mod-alle, og alt efter placeringerne i grupper, kvalificerede holdene sig til placeringskampene om 9.- til 16.-pladsen.

Gruppe I

Gruppe II

Gruppe III

Gruppe IV

Placerings- og finalekampe

Medaljevindere

Kilder / eksterne henvisninger 
 IHF – Junior-VM 1983   
 Politikens Avisarkiv

Noter 

Håndbold i 1983
VM i håndbold
South Park (sæson 15)

Sæson 15 af South Park, en amerikansk animeret TV-serie, blev første gang sendt fra den 27. april 2011 til den 16. november 2011. Som svar på reaktionerne der fremkom efter afsnittet "You're Getting Old", der insinuerede at Trey Parker og Matt Stone var ved at afslutte serien, proklamerede Comedy Central gennem medierne at South Park skulle laves i endnu to sæsoner mere og at duoen havde skrevet under til og med 2013. Kort før sæsonfinalen, "The Poor Kid", blev det offentliggjort at serien havde forlænget kontrakten til 2016, hvilket bringer den op på tyve sæsoner. Dette er den fjerde sæson, hvori Kenny kun dør én gang.

Afsnit

Referencer

Eksterne links 
 South Park Studios – officielle website med video streaming af hele afsnit.

South Park (sæson 15)-episoder
Sæsoner af tv-serier
Henrik Madsen (fodboldspiller)

Henrik Madsen (født 25. februar 1983) er en dansk fodboldspiller, der spiller for HB Køge.

Karriere 
Han blev kåret til Årets profil i 1. division 2009.

FC Vestsjælland 
I april 2011 blev det offentliggjort, at Henrik Madsen skiftede til FC Vestsjælland gældende fra sommerpausen efter seks år i Næstved Boldklub. FC Vestsjælland forlængede i oktober 2014 kontrakten med holdets kaptajn frem til 30. juni 2017.

HB Køge 
Det blev offentliggjort den 9. januar 2016, at midtbanespilleren skiftede til HB Køge på en toårig aftale efter FC Vestsjællands konkurs.

Referencer

Eksterne henvisninger 

Fodboldspillere fra Danmark
Fodboldspillere fra AGF
Fodboldspillere fra Køge Boldklub
Fodboldspillere fra FC Vestsjælland
Fodboldspillere fra Næstved IF
Fodboldspillere fra HB Køge